Πανερυθραϊκός (καλαθοσφαίριση ανδρών)

Ο Πανερυθραϊκός Αθλητικός Σύλλογος είναι ελληνικό αθλητικό σωματείο που δραστηριοποιείται στην περιοχή της Νέας Ερυθραίας στην Αττική, όπου και βρίσκονται οι έδρες των τμημάτων του. Αγωνίζεται με χρώματα το κόκκινο και το λευκό.

Το τμήμα ανδρικής καλαθοσφαίρισης αποτελεί το δεύτερο σε παλαιότητα για το σύλλογο μετά το ποδοσφαιρικό, με την ιστορία του να ξεκινά το 1975.«Ιστορία», πληροφορίες στον (παλαιότερο) επίσημο ιστότοπο του συλλόγου. Σήμερα αγωνίζεται σε επαγγελματικό επίπεδο, αν και το ίδιο το τμήμα δεν διαθέτει τη νομική μορφή Κ.Α.Ε. Ως επίσημη έδρα διατηρεί το Κλειστό Γυμναστήριο Νέας Ερυθραίας «Στέλιος Καλαϊτζής», κατασκευής 1994 και χωρητικότητας 500 θεατών.«Έδρα», πληροφορίες στον (παλαιότερο) επίσημο ιστότοπο του συλλόγου.

 Τμήμα καλαθοσφαίρισης ανδρών 
 Ιστορική αναδρομή 
 Ίδρυση 
Ο Πανερυθραϊκός Αθλητικός Σύλλογος δρύθηκε το 1931 μετά από συνένωση δύο παλαιότερων προσφυγικών σωματείων που ονομάζονταν «Όμιλος Φιλάθλων Ερμής» και «Γ.Σ. Ένωση Νέας Ερυθραίας». Τις πρώτες δεκαετίες ύπαρξής του το σωματείο ήταν αμιγώς ποδοσφαιρικό, μέχρι το 1975 οπότε και δημιουργήθηκε το τμήμα καλαθοσφαίρισης, το δεύτερο σε παλαιότητα στην ιστορία του συλλόγου. Σήμερα το ποδοσφαιρικό τμήμα λειτουργεί ανεξάρτητα και διαθέτει τη διακριτή ονομασία «Πανερυθραϊκός Ποδοσφαιρικός Σύλλογος», εξακολουθεί ωστόσο να μοιράζεται με το τμήμα καλαθοσφαίρισης τα χρώματά του και ένα σταυρό στο (παρεμφερές) έμβλημά του,«Πανερυθραϊκός Ποδοσφαιρικός Σύλλογος», επίσημος ιστότοπος. από τον οποίο προκύπτει και το προσωνύμιο «Σταυροφόροι».

 Πρώτες διακρίσεις σε τοπικό επίπεδο 
Η ομάδα της Νέας Ερυθραίας αποτελεί μέλος της Ένωσης Σωματείων Καλαθοσφαίρισης Αττικής, στα τοπικά πρωταθλήματα της οποίας ξεκίνησε την αγωνιστική της πορεία.

Ενώ ο σύλλογος μετρούσε 25 χρόνια δραστηριότητας, έλαβε χώρα η πρώτη του διάκριση σε τοπικό επίπεδο, η κατάκτηση του Πρωταθλήματος της Γ' Κατηγορίας Ε.Σ.Κ.Α. την περίοδο 1999-00 με συγκομιδή από 22 νίκες και 4 ήττες. Δύο χρόνια μετά, και συγκεκριμένα την περίοδο 2001-02, ακολούθησε η κατάκτηση του Πρωταθλήματος της Β' Κατηγορίας με απολογισμό 28 νίκες και 2 ήττες, που συνοδεύτηκαν από μια περίοδο 24 συνεχόμενων αγωνιστικών κατά την οποία η ομάδα παρέμεινε αήττητη. Την επόμενη χρονιά, 2002-03, ο Πανερυθραϊκός κατέκτησε και πάλι την κορυφή του Πρωταθλήματος που αγωνίστηκε, της Α' Κατηγορίας Ε.Σ.Κ.Α. αυτή τη φορά, με μόλις 1 ήττα σε 30 αγώνες, με αποτέλεσμα να ανέλθει στη Γ' Εθνική Κατηγορία.

 Ανοδική πορεία σε εθνικό επίπεδο (2003-2007) 
Ο Πανερυθραϊκός πραγματοποίησε το ντεμπούτο του στη Γ' Εθνική Κατηγορία την αγωνιστική περίοδο 2003-04, οπότε και εντάχθηκε στο 2ο Όμιλο Νότου.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας αντιμετωπίσει 13 αντιπάλους, ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, πίσω από το Ρέθυμνο και το Παγκράτι. Ο απολογισμός της χρονιάς ήταν 17 νίκες και 7 ήττες. Την επόμενη χρονιά, 2004-05, στα πλαίσια του ίδιου Ομίλου, η ομάδα της Νέας Ερυθραίας συγκέντρωσε 14 νίκες και 10 ήττες.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η επίδοση αυτή τοποθέτησε την ομάδα στην 6η θέση του τελικού βαθμολογικού πίνακα. Στο διάστημα αυτό την προεδρία του συλλόγου διατηρούσε ο Δημήτρης Μανωλόπουλος.

Την υπέρβαση πραγματοποίησε ο σύλλογος την αγωνιστική περίοδο 2005-06.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στα πλαίσια του 2ου Ομίλου Νότου συγκέντρωσε 23 νίκες και 3 ήττες στη διάρκεια της χρονιάς, κατακτώντας την κορυφή της τελικής βαθμολογίας.«Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η κατάκτηση του Πρωταθλήματος του χάρισε, παράλληλα, και το εισιτήριο ανόδου στη Β' Εθνική για πρώτη φορά στην ιστορία του.

Παρά την απειρία του, ο Πανερυθραϊκός πραγματοποίησε πολύ αξιόλογη πορεία στη Β' Εθνική Κατηγορία κατά την περίοδο 2006-07 και μάλιστα κατετάγη 2ος στον τελικό βαθμολογικό πίνακα.«Πρόγραμμα & Βαθμολογία Β' Εθνικής Κατηγορίας Ανδρών 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα η κατηγορία οργανώθηκε τη χρονιά αυτή σε ένα και μοναδικό όμιλο των 16 συλλόγων. Στο πλαίσιο αυτό η ομάδα της Νέας Ερυθραίας συνέλεξε 23 νίκες και 7 ήττες, όσες και ο πρωτοπόρος Γ.Σ. Περιστερίου. Βάσει των μεταξύ τους αποτελεσμάτων έχασε τον τίτλο του Πρωταθλητή, ωστόσο προβιβάστηκε στην αμέσως ανώτερη κατηγορία. Την ίδια χρονιά πραγματοποίησε, επίσης, την πρώτη της εμφάνιση στο Κύπελλο Ελλάδος λαμβάνοντας μέρος σε δύο αγωνιστικές τις Α' Φάσης. Στην πρώτη επικράτησε της Ξάνθης με σκορ 87-84,««Σοκ» για Ξάνθη, Μίλωνα», άρθρο στον ιστότοπο του ΣΠΟΡ FM, 10 Σεπτεμβρίου 2006. για να αποκλειστεί από τη συνέχεια της διοργάνωσης στη δεύτερη κατόπιν ήττας από το Σπόρτιγκ Αθηνών με σκορ 80-78.«Στο «ύψος» τους τα φαβορί», άρθρο στον ιστότοπο του ΣΠΟΡ FM, 13 Σεπτεμβρίου 2006.

 Παραμονή στην Α2 Εθνική (2007-2012) 
Η πρώτη παρουσία του Πανερυθραϊκού στην Α2 Εθνική έλαβε χώρα την περίοδο 2007-08, οπότε και συμμετοχή στην κατηγορία δήλωσαν 16 ομάδες.«Πρόγραμμα & Βαθμολογία Α2 Εθνικής Κατηγορίας Ανδρών 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σε ένα ανταγωνιστικό πρωτάθλημα των 30 αγωνιστικών ο Πανερυθραϊκός σημείωσε 15 νίκες. Στον τελικό βαθμολογικό πίνακα παρατηρήθηκε τετραπλή ισοβαθμία μεταξύ των ομάδων της Μ.Ε.Ν. Τούμπας, του Παγκρατίου, του Πανερυθραϊκού και του Κολλεγίου ICBS. Βάσει των μεταξύ τους αποτελεσμάτων ο Πανερυθραϊκός τοποθετήθηκε στην 9η θέση της τελικής κατάταξης, με ασφάλεια πάνω από τη ζώνη του υποβιβασμού. Καλύτερος σκόρερ της χρονιάς για την ομάδα αναδείχθηκε με διαφορά ο Φίλιππος Χόμπσον, ο οποίος σημείωσε 384 πόντους σε 30 αγώνες, 12,8 κατά μέσο όρο ανά αγώνα. Από την πλευρά του ο Μπάμπης Σκουζής βρέθηκε στην τέταρτη θέση του στατιστικού πίνακα των παικτών με τα περισσότερα κλεψίματα, έχοντας 43 στο ενεργητικό του, 1,48 κατά μέσο όρο ανά αγώνα. Στη διοργάνωση του Κυπέλλου Ελλάδος, η ομάδα της Νέας Ερυθραίας ξεπέρασε με επιτυχία την Α' Φάση αποκλείοντας διαδοχικά το Κολλέγιο ICBS με σκορ 64-58 «Τα αποτελέσματα του Κυπέλλου» , άρθρο στον ιστότοπο Sport24.gr, 19 Σεπτεμβρίου 2007. και την Αναγέννηση Φλόγας με σκορ 66-74.«Σχηματίστηκαν οι «16»», άρθρο στον ιστότοπο SentraGoal.gr, 22 Σεπτεμβρίου 2007.«Τελείωσε η Α' φάση», άρθρο στον ιστότοπο Contra.gr, 23 Σεπτεμβρίου 2007. Την πορεία της σταμάτησε το Παγκράτι στην 1η Αγωνιστική της Β' Φάσης, σε αγώνα που έληξε με σκορ 62-60.«Παγκράτι-Πανερυθραϊκός 62-60», άρθρο στον ιστότοπο Sport24.gr, 25 Σεπτεμβρίου 2007.

Την επόμενη χρονιά, 2008-09, ο Πανερυθραϊκός κλήθηκε να αντιμετωπίσει ξανά 15 αντιπάλους στα πλαίσια της Α2 Εθνικής με μικρότερη, όμως, επιτυχία.«Πρόγραμμα & Βαθμολογία Α2 Εθνικής Κατηγορίας Ανδρών 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η συγκομιδή της χρονιάς ήταν 11 νίκες και 19 ήττες και, καθώς τα νικηφόρα αποτελέσματα σχεδόν ισομοιράστηκαν μεταξύ των περισσότερων ομάδων, ο Πανερυθραϊκός ολοκλήρωσε τις αγωνιστικές του υποχρεώσεις στη 15η και προτελευταία θέση της κατάταξης. Κατά συνέπεια υποβιβάστηκε στην αμέσως χαμηλότερη κατηγορία.«Υποβιβάσθηκε το Αίγιο, «σώθηκαν» Ολυμπιάδα Πατρών και Ερμής Λαγκαδά», άρθρο στον ιστότοπο In.gr, 23 Μαΐου 2009. Παραγωγικότερος παίκτης της ομάδας σε πόντους ήταν και πάλι ο Χόμπσον, που συγκέντρωσε 331 πόντους σε 30 αγώνες, 11,33 κατά μέσο όρο. Από την πλευρά του ο φόργουορντ της, Γιάννης Ψαθάς, βρέθηκε στην τέταρτη θέση του στατιστικού πίνακα των παικτών με τα περισσότερα κοψίματα (τάπες), 19 στον αριθμό. Σε ό,τι αφορά το Κύπελλο, ο σύλλογος απέκλεισε διαδοχικά στην Α' Φάση τον Απόλλωνα Πατρών με σκορ 75-54 «Αποκλεισμός «σοκ» για Δάφνη», άρθρο στον ιστότοπο του ΣΠΟΡ FM, 20 Οκτωβρίου 2008. και στη συνέχεια τον Ίκαρο Καλλιθέας με σκορ 64-85.«Η 2η αγωνιστική στην πρώτη φάση», άρθρο στον ιστότοπο Sport24.gr, 22 Οκτωβρίου 2008. Και πάλι στάθηκε άτυχος στην 1η Αγωνιστική της Β' Φάσης όπου γνώρισε την ήττα με σκορ 77-86 από την Α.Ε. Λάρισας.«Πανερυθραϊκός-Λάρισα 77-86», άρθρο στον ιστότοπο Contra.gr, 29 Οκτωβρίου 2008.

Την αγωνιστική περίοδο 2009-10 ο σύλλογος της Νέας Ερυθραίας επέστρεψε για μια μονοετή θητεία στη Β' Εθνική Κατηγορία, όπου 16 ομάδες διεκδίκησαν την άνοδο σε ένα και μοναδικό Όμιλο.«Πρόγραμμα & Βαθμολογία Β' Εθνικής Κατηγορίας Ανδρών 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας συλλέξει 20 νίκες και 10 ήττες, ο Πανερυθραϊκός τερμάτισε στην 4η θέση του τελικού βαθμολογικού πίνακα, μένοντας εκτός της πρώτης τριάδας που βάσει προκήρυξης θα πετύχαινε την άνοδο. Ωστόσο, μετά από τη συγχώνευση της Δάφνης με τον Αμύντα Υμηττού δημιουργήθηκε κενή θέση στην Α2 Κατηγορία, την οποία κάλυψε ο Πανερυθραϊκός ως πρώτος επιλαχών.«Α2... amore mio!», άρθρο στον ιστότοπο Gazzetta.gr, 30 Οκτωβρίου 2010. Η πορεία της ομάδας στο Κύπελλο Ελλάδος τη χρονιά αυτή ήταν σύντομη, καθώς ηττήθηκε και αποκλείστηκε στην πρεμιέρα από τον Κεραυνό Αιγίου με σκορ 69-65.«Α' Φάση (1η αγ.): Εύκολα ο Ηρακλής, έμεινε έξω το Παγκράτι», άρθρο στον ιστότοπο Contra.gr, 26 Σεπτεμβρίου 2009.

Έχοντας επιστρέψει στην Α2 Εθνική για την περίοδο 2010-11 ο Πανερυθραϊκός μπήκε και πάλι σε μαραθώνιο 30 αγωνιστικών, καθώς τον κοινό Όμιλο του Πρωταθλήματος συγκρότησαν 16 ομάδες.«Πρόγραμμα & Βαθμολογία Α2 Εθνικής Κατηγορίας Ανδρών 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός του συλλόγου ήταν για τη χρονιά αυτή 12 νίκες και 18 ήττες, όσες συγκέντρωσε και η Ολυμπιάδα Πατρών. Χάρις στην εκτός έδρας νίκη που σημείωσε στην τελευταία αγωνιστική επί του Αρκαδικού (68-73), η ομάδα της Νέας Ερυθραίας εξασφάλισε οριακά την παραμονή της στην κατηγορία, τερματίζοντας στη 13η θέση.«Εμεινε το Παγκράτι, υποβιβάστηκε ο Κόροιβος», άρθρο στον ιστότοπο In.gr, 11 Ιουνίου 2011.«Έμεινε στην κατηγορία το Παγκράτι!», άρθρο στον ιστότοπο του ΣΠΟΡ FM, 11 Ιουνίου 2011. Πρώτος σκόρερ της ομάδας την περίοδο αυτή αναδείχθηκε ο Ανδρέας Σιζόπουλος, με παραγωγή 431 πόντων σε 29 αγώνες, 14,86 κατά μέσο όρο ανά ματς. Επιπλέον, η ομάδα συμμετείχε σε δύο αγώνες για το Κύπελλο Ελλάδος: στον πρώτο επικράτησε της Νήαρ Ηστ Καισαριανής με σκορ 69-55,«Προκρίθηκε ο Πανερυθραϊκός», άρθρο στον ιστότοπο Sport24.gr, 16 Σεπτεμβρίου 2010. ενώ ηττήθηκε στο δεύτερο από τον Αμύντα Δάφνης-Υμηττού με σκορ 72-76.«Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010.

Τη χρονιά 2011-12 η ομάδα επέστρεψε στα γήπεδα της Α2 Εθνικής Κατηγορίας, η οποία διοργανώθηκε με τον ίδιο αριθμό ομάδων όπως και στο πρόσφατο παρελθόν.«Πρόγραμμα & Βαθμολογία Α2 Εθνικής Κατηγορίας Ανδρών 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο σύλλογος της Νέας Ερυθραίας δεν παρουσίασε καλό αγωνιστικό πρόσωπο, με αποτέλεσμα να μην καταφέρει κάτι καλύτερο από τη 15η και προτελευταία θέση στην τελική βαθμολογία. Ειδικότερα συγκέντρωσε 11 νίκες και 19 ήττες σε 30 αγωνιστικές, επίδοση που τον οδήγησε και πάλι στη Β' Εθνική.«Τέταρτη η ΑΕΚ, σώθηκε το Παγκράτι», άρθρο στον ιστότοπο Gazzetta.gr, 19 Μαΐου 2012. Πρώτος σκόρερ την περίοδο αυτή ήταν ο Κώστας Μαχαίρας, ο οποίος συγκέντρωσε 319 πόντους σε 29 αγώνες, δηλαδή 11 πόντους κατά μ.ό. ανά αγώνα. Τον ακολούθησαν στενά οι Γιάννης Ροδόστογλου (305 πόντοι σε 30 αγώνες) και Σωτήρης Κατούφας (292 πόντοι σε 26 αγώνες). Στο θεσμό του Κυπέλλου το σωματείο πέρασε την πρεμιέρα άνευ αγώνος μετά από την απόσυρση του Κόροιβου Αμαλιάδας.«Αποχώρησαν απο το Κύπελλο ΑΕΚ και Κόροιβος Αμαλιάδας», άρθρο στον ιστότοπο TheBest.gr, 8 Σεπτεμβρίου 2011.«Αποσύρθηκε η ΑΕΚ», άρθρο στον ιστότοπο Contra.gr, 8 Σεπτεμβρίου 2011. Στη συνέχεια υποχρέωσε σε ήττα το Λαύριο με σκορ 74-59.«Πήρε το ντέρμπι ο Αίολος» , άρθρο στον ιστότοπο BasketNet.gr, 14 Σεπτεμβρίου 2011. Τον αποκλεισμό γνώρισε στην 1η Αγωνιστική της Β' Φάσης όπου ηττήθηκε από τον Κολοσσό Ρόδου με σκορ 62-66.«Ο Χόπσον εκτέλεσε (62-66) τον Πανερυθραϊκό», άρθρο στον ιστότοπο BasketNet.gr, 18 Σεπτεμβρίου 2011.

 Τριετία στη Β' Εθνική (2012-2015) 
Το πρωτάθλημα της Β' Εθνικής Κατηγορίας για την περίοδο 2012-13 χαρακτηρίστηκε από σημαντικές μεταβολές ως προς τον τρόπο διεξαγωγής του, αφού διεξήχθη σε δύο ομίλους αντί για έναν, έπειτα από χρόνια.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Συμμετείχαν σε αυτό 26 ομάδες χωρισμένες σε δύο ομίλους, Βόρειο και Νότιο, που παράλληλα δεν διέθεταν πια ούτε το δικαίωμα ούτε την υποχρέωση συμμετοχής στο Κύπελλο Ελλάδος. Στα πλαίσια του Ομίλου Νότου, ο Πανερυθραϊκός συγκέντρωσε 15 νίκες και 9 ήττες, ολοκληρώνοντας τις αγωνιστικές του υποχρεώσεις στην 4η θέση της βαθμολογίας (σε σύνολο 13 ομάδων). Κορυφαίος σκόρερ της ομάδας αναδείχθηκε ο Νίκος Μακρής που σημείωσε 352 πόντους.«Υπερ-σκόρερ της Β” Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013. Παράλληλα, στην ψηφοφορία που διεξήχθη μεταξύ των προπονητών της κατηγορίας υπό το συντονισμό της ιστοσελίδας InfoBasket.gr, ο καλαθοσφαιριστής του Πανερυθραϊκού Τάσος Καλλιανιώτης αναγορεύτηκε καλύτερος αμυντικός του Πρωταθλήματος.«Infobasket B’ Ethniki awards – Νότος (2013)», άρθρο στον ιστότοπο InfoBasket.gr, 18 Μαΐου 2013.

Η μόνη αλλαγή που παρατηρήθηκε στον τρόπο διοργάνωσης του Πρωταθλήματος της Β' Εθνικής για τη χρονιά 2013-14 ήταν ότι οι ομάδες καθενός από τους δύο Ομίλους αυξήθηκαν σε 14.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο πλαίσιο αυτό ο σύλλογος της Νέας Ερυθραίας συγκέντρωσε 16 νίκες και 10 ήττες, κλείνοντας τη χρονιά και πάλι στην 4η θέση της τελικής κατάταξης.«Β” Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014. Την περίοδο αυτή διεξήχθησαν κι επιπλέον αγώνες κατάταξης προκειμένου να αποσαφηνιστεί η σειρά προτεραιότητας για άνοδο σε περίπτωση που προέκυπταν επιπλέον θέσεις στις ανώτερες κατηγορίες. Ο Πανερυθραϊκός αντιμετώπισε στο Ε.Α.Κ. Βόλου την ομάδα που τερμάτισε 4η στο Βορρά, την Ευρώπη Πευκοχωρίου, γνωρίζοντας την ήττα με σκορ 75-72.«Πέμπτος ο Ιωνικός Νικαίας στην Β' Εθνική», άρθρο στον ιστότοπο PameSports.gr, 11 Μαΐου 2014.

Την αγωνιστική περίοδο 2014-15 ο Πανερυθραϊκός ήταν και πάλι η μία από τις 14 ομάδες που συνέθεσαν τον Όμιλο Νότου της Β' Εθνικής.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2014-2015» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα βρέθηκε μία θέση υψηλότερα από τις προηγούμενες χρονιές, έχοντας συλλέξει 17 νίκες και 9 ήττες. Ακολούθως συμμετείχε σε μπαράζ κατάταξης με την ομάδα που κατετάγη στην 3η θέση του Ομίλου Βορρά, το Άργος Ορεστικό. Στον αγώνα που διεξήχθη στο Κλειστό Βόλου «Βάκης Παρασκευόπουλος», η ομάδα της Αττικής κέρδισε με σκορ 88-75, περιμένοντας να προκύψει κενή θέση στην Α2 Εθνική στη διάρκεια του καλοκαιριού.«Β’ Εθνική: Νίκησε και περιμένει ο Πανερυθραϊκός», άρθρο στον ιστότοπο EuroHoops.gr, 16 Μαΐου 2015. Πράγματι, οι ζυμώσεις που προέκυψαν από την παραμονή τόσο του Ηρακλή Θεσσαλονίκης όσο και του Φιλίππου Βέροιας στην κατηγορία αυτή εκτός προγράμματος, χάρισαν την άνοδο στον Πανερυθραϊκό ώστε οι ομάδες της κατηγορίας να αυξηθούν σε 16 στο σύνολο.«Ο Πανερυθραϊκός στην Α2...υποβιβάζονται πέντε!» , άρθρο στον ιστότοπο BasketBlog.gr, 24 Ιουλίου 2015. Ο Γιάννης Προδρόμου αναδείχθηκε κορυφαίος σκόρερ της ομάδας για τη χρονιά αυτή και τρίτος παραγωγικότερος του Ομίλου Νότου στο σύνολό του.«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015. Την ίδια χρονιά ο σύλλογος έλαβε μέρος στο Κύπελλο Ανδρών της Ε.Σ.Κ. Αττικής φτάνοντας μέχρι το Μεγάλο Τελικό. Στον αγώνα που διεξήχθη στο Κλειστό Γυμναστήριο του Αγίου Θωμά στο Μαρούσι, η ομάδα της Νέας Ερυθραίας έχασε τον τίτλο από το Περιστέρι, το οποίο και επιβλήθηκε με σκορ 74-66.«Κυπελλούχος το Περιστέρι!», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 19 Απριλίου 2015.«Κυπελλούχος ΕΣΚΑ το Περιστέρι!» , άρθρο στον ιστότοπο BasketBlog.gr, 19 Απριλίου 2015.

Επιστροφή στην Α2 (2015-2016)

Την αγωνιστική περίοδο, 2015-16, ο Πανερυθραϊκός Α.Σ. λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.«Πρόγραμμα & Βαθμολογία Α2 Εθνικής Κατηγορίας Ανδρών 2015-2016» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Για θεσμό του Κυπέλλου Ελλάδος - όπου και επέστρεψε μετά από τριετή απουσία - η ομάδα έδωσε ένα μόλις παιχνίδι, περνώντας την Α' Φάση άνευ αγώνος μετά από την απόσυρση της συμμετοχής του Ο.Φ.Η.«Αποσύρθηκε ο ΟΦΗ από την Α2 Ανδρών» , άρθρο στον ιστότοπο SportsNow.gr, 6 Οκτωβρίου 2015. Στην 1η Αγωνιστική της Β' Φάσης γνώρισε την ήττα από τον Κόροιβο Αμαλιάδας με σκορ 73-85 με συνέπεια να αποκλειστεί από τη συνέχεια της διοργάνωσης.«Πανερυθραϊκός - Κόροιβος 73-85», άρθρο στον ιστότοπο Sdna.gr, 25 Σεπτεμβρίου 2015.

Έδρα του συλλόγου είναι το Κλειστό Γυμναστήριο Νέας Ερυθραίας «Στέλιος Καλαϊτζής», χωρητικότητας 500 θεατών.Κλειστό Γυμναστήριο Νέας Ερυθραίας «Στέλιος Καλαϊτζής» , πληροφορίες στον ιστότοπο Gipeda.gr. Πρόεδρος του διοικητικού συμβουλίου ήταν ο Γιώργος Ρηγούτσος, ενώ καθήκοντα πρώτου προπονητή διατηρούσε ο Δημήτρης Χουχουλής.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2003-04 4Γ' Εθνική 3 - 17-7 - -  - -–  –  –2004-05 4Γ' Εθνική 6 - 14-10 - -  - -–  –  –2005-06 4Γ' Εθνική 1 - 23-3 - -  - -–  –  –2006-07 3Β' Εθνική 2 - 23-7 - -  2η - Α' Φάσης 2–  –  –2007-08 2Α2 Εθνική 9 - 15-15 - - Φίλιππος Χόμπσον 1η - Β' Φάσης 3–  –  –2008-09 2Α2 Εθνική 15 - 11-19 - - Φίλιππος Χόμπσον 1η - Β' Φάσης 3–  –  –2009-10 3Β' Εθνική 4 - 20-10 - -  1η - Α' Φάσης 1–  –  –2010-11 2Α2 Εθνική 13 - 12-18 - - Ανδρέας Σιζόπουλος 2η - Α' Φάσης 2–  –  –2011-12 2Α2 Εθνική 15 - 11-19 - - Κώστας Μαχαίρας 1η - Β' Φάσης 2–  –  –2012-13 3Β' Εθνική 4 - 15-9 - - Νίκος Μακρής - -–  –  –2013-14 3Β' Εθνική 4 Μπαράζ Ανόδου 16-10 0-1 -  - -–  –  –2014-15 3Β' Εθνική 3 Μπαράζ Ανόδου 17-9 1-0 - Γιάννης Προδρόμου - -–  –  –2015-16 2Α2 Εθνική 12 Play-Out 10-18 - 2-3 Αλέξανδρος Μπάρδας 1η - Β' Φάσης 2–  –  –2016-17 3Β' Εθνική 4 - 20-10 - - Μουράτης Κούσουλας - -–  –  –2017-18 3Β' Εθνική 7 - 16-14 - - Λουκάς Γιαούρτογλου 1η - Α' Φάσης 1–  –  –2018-19 3Β' Εθνική 7 - 15-15 - - Λουκάς Γιαούρτογλου 1η - Β' Φάσης 1–  –  –2019-20 3Β' Εθνική 1 - 17-4 - - ? 1η - Α' Φάσης 1–  –  –2020-21 2Α2 Εθνική 5 Play-Off 12-8 - 0-1 Παναγιώτης Φιλιππάκος 3η - Α' Φάσης 3–  –  –2021-22 2Α2 Εθνική 7- 16-12 - - Αλέξανδρος Σταματογιάννης 1η - Α' Φάσης 2–  –  –2022-23 2Α2 Εθνική 6Play-Off 18-12 1-1 - Μάνος Ματαλιωτάκης 3η - Β' Φάσης 3–  –  –2023-24 2Α2 Εθνική 12Play-Out 13-17 - 2-1 Περικλής Κουρουπάκης 1η - Β' Φάσης 1–  –  –2024-25 2Α2 Εθνική 8Play-In 13-17 3-2 - ? 1η - Β' Φάσης 1–  –  –

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Αλέξανδρος Γκριμπαβιώτης  Τάσος Καλλιανιώτης  Δημήτρης Κατιάκος  Σωτήρης Κατούφας  Νίκος Κούρτης  Μάρις Λάκσα  Νίκος Μακρής  Κώστας Μαχαίρας  Παναγιώτης Ντουμάνης  Νίκος ΠρίτσοςΕθνΟνοματεπώνυμο  Γιάννης Ροδόστογλου  Ανδρέας Σιζόπουλος  Μπάμπης Σκουζής  Λεωνίδας Σκούταρης  Θάνος Στραγανιώτης  Ηλίας Τομαράς  Τάκης Υφαντής  Φίλιππος Χόμπσον  Γιάννης Ψαθάς
<div style="clear: both">

+ΠροπονητέςΕθνΟνοματεπώνυμο  Δημήτρης Χουχουλής
<div style="clear: both">

 Επίσημο λογότυπο 

 Τμήματα υποδομής 
Ο Πανερυθραϊκός διατηρεί τμήματα εκμάθησης καλαθοσφαίρισης για νεαρούς άρρενες αθλητές όλων των ηλικιακών ομάδων. Καθένα από αυτά λαμβάνει μέρος στα αντίστοιχα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.

 Παραπομπές 

 Εξωτερικοί σύνδεσμοι 

Πανερυθραϊκός Α.Σ. (archive), ιστότοπος του τμήματος καλαθοσφαίρισης.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1975